**मिति २०७२/११/०३ मा बसेको सचिव बैठकका निर्णयहरु**

|  |  |  |  |  |  |
| --- | --- | --- | --- | --- | --- |
| **क्र.सं.** | **निर्णयहरु** | **जिम्मेवार निकाय** | **सहयोगी**  **निकाय** | **अनुगमन गर्ने निकाय** | **समय सीमा** |
| १. | विभिन्‍न मन्त्रालयले अन्य मन्त्रालयसँग विविध विषयमा राय परामर्श माग गरेको अवस्थामा राय परामर्श पठाउनुपर्ने निकायले सम्बन्धित मन्त्रालयलाई सुशासन (व्यवस्थापन तथा संचालन) नियमावली २०६४ ले निर्धारण गरेको समयावधि भित्र राय परामर्श पठाउनुपर्ने। उल्लेखित कार्यमा ढिलाई गर्ने कर्मचारी र सो को निरिक्षण गर्नुपर्ने जिम्मेवारी भएको अधिकारीलाई सोही नियमावलीको नियम ४४ बमोजिम विभागीय कारवाही गर्ने। | सम्बन्धित मन्त्रालयहरु | सामान्य प्रशासन मन्त्रालय | प्रधानमन्त्री तथा मन्त्रिपरिषद्को कार्यालय | निरन्तर |
| २. | अख्तियार दुरुपयोग अनुसन्धान आयोगबाट च.नं. १४१६, मिति २०७२।१०।२१ को पत्रबाट सचिव बैठकमा छलफल गर्न भनि पठाइएको अनुचित कार्यसँग सम्बन्धित निवेदनमा छलफल हुँदा प्रत्येक निकायले e-bidding सम्बन्धि प्रकृयाको संचालन गर्दा खरिद सूचना प्रकाशन भएको मिति देखि नै टेण्डर कागजातहरु अनलाइन प्रविष्टि (upload) भई अद्यावधिक हुन गरी आ-आफ्ना portal र website को सक्षमता अभिवृद्धि गर्ने। | सम्बन्धित मन्त्रालयहरु | सार्वजनिक खरिद अनुगमन कार्यालय | प्रधानमन्त्री तथा मन्त्रिपरिषद्को कार्यालय | निरन्तर |
| ३. | अख्तियार दुरुपयोग अनुसन्धान आयोगका माननीय प्रमुख आयुक्तज्यूबाट यस बैठकमा प्रेषित "आयोगसँग गाँसिएका मेरा अनुभवहरु र आयोगको २५ औं स्थापना दिवसको अवसरमा गर्नु भएको अपिललाई बैठकमा वितरण गरी जानकारी गराइयो। साथै उक्त अपिललाई आत्मसात गरी सुशासन प्रवर्द्धन मार्फत आम जनताको आधारभूत हक प्रत्याभूत गराउन सबै निकाय क्रियाशिल हुने। | सम्बन्धित मन्त्रालय | राष्ट्रिय सतर्कता केन्द्र | प्रधानमन्त्री तथा मन्त्रिपरिषद्को कार्यालय | निरन्तर |
| ४. | हेलो सरकारलाई क्षेत्रीय स्तरमा विस्तार गर्ने योजना अनुरुप पश्‍चिमाञ्‍चल क्षेत्रीय प्रशासन कार्यालय, पोखरामा स्थापना भइसकेको र पश्‍चिमाञ्‍चल क्षेत्रीय प्रशासन कार्यालय, धनकुटा र हेटौंडामा स्थापना हुने क्रममा रहेको सन्दर्भमा उक्त क्षेत्रीय तहका हेलो सरकारको काममा सघाउ पुर्‍याउने मातहतका क्षेत्रीय निर्देशनालय, डिभिजन कार्यालय, अञ्‍चल कार्यालय एवं जिल्लास्थित कार्यालयहरुलाई परिपत्र गर्ने। | सम्बन्धित मन्त्रालयहरु | सम्बन्धित मन्त्रालयहरु | प्रधानमन्त्री तथा मन्त्रिपरिषद्को कार्यालय | तुरुन्तै |
| ५. | सार्वजनिक खरिद अनुगमन कार्यालयबाट शूरु गरिएको e-Government procurement नमूना आयोजनाको विस्तार कार्यलाई सबै निकायले सहयोग पुर्‍याउने। | सम्बन्धित मन्त्रालयहरु | सार्वजनिक खरिद अनुगमन कार्यालय | सार्वजनिक खरिद अनुगमन कार्यालय | निरन्तर |
| ६. | राष्ट्रिय पुनर्निर्माण प्राधिकरण र नवगठित मन्त्रालयहरुको कार्य संचालनमा आवश्यक मानव संशाधन र साधनस्रोत सहित सहजीकरण गर्ने। | सामान्य प्रशासन मन्त्रालय, अर्थ मन्त्रालय | सम्बन्धित सेवा समूह संचालन गर्ने मन्त्रालयहरु | प्रधानमन्त्री तथा मन्त्रिपरिषद्को कार्यालय | तुरुन्तै |
| ७. | आगामी बैशाख २ गते देखि रु. ५००० भन्दा बढीको भुक्तानी र कर्मचारीको तलब सुविधा भुक्तानीमा खर्च लेख्‍ने कार्यालयले भुक्तानी आदेशमा अनिवार्य रुपमा PAN लेख्‍ने र कोष तथा लेखा नियन्त्रक कार्यालयले आफ्नो तथ्याङ्कआधार (database) मा अनिवार्य राख्‍ने व्यवस्था गर्ने। | सम्बन्धित मन्त्रालयहरु | महालेखा नियन्त्रकको कार्यालय | महालेखा नियन्त्रकको कार्यालय | २ महिना |
| ८. | सामान्य प्रशासन मन्त्रालयमा रहेको PREPARE आयोजनाबाट भइरहेको कार्यात्मक विश्‍लेषण (Functional Analysis) लाई आधार मानेर क्षेत्रगत निकायले विद्यमान एकात्मक स्वरुपको संघीयकरण एवं प्रशासनिक पुनर्संरचनामा ध्यान दिने। | सम्बन्धित मन्त्रालयहरु | सामान्य प्रशासन मन्त्रालय | प्रधानमन्त्री तथा मन्त्रिपरिषद्को कार्यालय | निरन्तर |